als_Latn dik_Latn sag_Latn
Fakulteti i Shkencave Sociale
Fakulteti i Shkencave Sociale i drejtuar nga Dr. Saemira Pino, është ndër fakultetet e krijuar rishtazi në Universitetin Marin Barleti dhe ofron një program të plotë studimesh universitare, që shtrihen në tre vite akademikë, në fushat e qeverisjes, politikave dhe komunikimit dhe në ato të sociologjisë, të psikologjisë dhe edukimit.
Si pjesë e Universitetit Marin Barleti, Fakulteti synon të ruajë dhe forcojë imazhin aktual si një institucion i besueshëm dhe serioz, i cili përgatit studentë cilësore duke i mundësuar të jenë konkurrues në tregun e punës. Vizioni dhe misioni i Fakultetit realizohet në mënyrë të vazhdueshme nëpërmjet zhvillimit efektiv dhe efikas të programeve të studimit në nivel universitar dhe në nivel master.
Programet mësimore në Fakultetin e Shkencave Sociale janë konceptuar mbështetur në përvojat e suksesshme të universiteteve perëndimore, duke synuar krijimin e një profili të qartë dhe të veçantë në përshtatje me kushtet dhe zhvillimet e vendit. Objektivat akademike dhe shkencore të mirëpërcaktuara dhe të ndara sipas strukturave përgjegjëse të këtij fakulteti, janë në përputhje të plotë me kërkesat e Ministrisë së Arsimit dhe Shkencës me synimin e modernizimit të mësimdhënies në arsimin e lartë.
als_Latn als_Latn als_Latn als_Latn